I 1934 etablerede han Institute of Archaeology som en del af [[University of London]], og fik stillingen som aresdirektør. I denne periode ledede han udgravninger af de romerske områder [[Lydney Park]] og [[Verulamium]] og [[Jernalderen i Storbritannien|jernalder]]-[[voldsted]]et [[Maiden Castle (Dorset)|Maiden Castle]]. Under [[anden verdenskrig]] blev han igen en del af [[Storbritanniens militær|Armed Forces]], og han blev forfremmet til rangen [[Brigadier (Storbritannien)|brigadier]], og tjente i [[felttoget i Nordafrika]] og efterfølgenden [[invasionen af Italien]]. I 1944 blev han udnævnt som generaldirektør for Archaeological Survey of India, hvor han ledede udgravninger i [[Harappa]], [[Arikamedu]] og [[Brahmagiri (arkæologisk område)|Brahmagiri]], og han implementerede reformer i [[Indien]]s arkæologiske etablissementer. Han vendte tilbage til Storbritannien i 1948, hvor han delte sin tid mellem undervisning på Institute of Archaeology og som arkæologisk rådgiver for [[Pakistans regering]]. I slutningen af sit liv var han med til at bringe arkæologi ud til befolkningen via sine populære bøger, foredrag på [[krydstogtskib]]e samt optrædener i radio og tv, særligt [[BBC]]-serien ''[[Animal, Vegetable, Mineral?]]''. Han blev udnævnt som Honorary Secretary på [[British Academy]], hvor han fik indsamlet store pengebeløb til arkæologiske projekter, og han blev udnævnt som britisk repræsentant for adskillige [[UNESCO]] projekter.
Historie Videnskab Organisationer Videnskabelige_og_historiske_institutioner